สุราษฎร์-พังงาเฝ้าระวัง 149 จุดเสี่ยงดินถล่มซ้ำภายหลังดินเลื่อนไถลจากภูเขาในพื้นที่อ.พนมจ.สุราษฎร์ธานี โดยเฉพาะดินจากภูเขาบริเวณอุทยานแห่งชาติเขาสกหลักกิโลเมตรที่ 112-116 รอยต่อกับจ.พังงา ลื่นไถลลงมาทับเส้นทางสายเขาสก-พังงา ระยะทางยาวประมาณ 4 กิโลเมตร จ.สุราษฎร์ธานีและหน่วยงานที่เกี่ยวข้องช่วยกันระดมกำลังปรับปรุงซ่อมแซมถนนจึงสามารถสัญจรไปมาได้ แต่ได้ย้ำเตือนให้ประชาชนที่อาศัยอยู่ใกล้บริเวณดังกล่าวเฝ้าระวัง หากมีฝนตกหนักให้อพยพไปอยู่ในที่ปลอดภัยทันที เพราะไม่มั่นใจว่าจะเกิดเหตุการณ์ดินเลื่อนไถลอีกหรือไม่นายวิจิตร วิชัยสาร ผู้ว่าฯ สุราษฎร์ธานี กล่าวว่า หลังมีฝนตกหนักจ.สุราษฎร์ธานีเกือบทุกพื้นที่มีฝนตกอย่างโดยเฉพาะพื้นที่อ.พระแสง ที่พื้นที่เกือบทั้งหมดเป็นที่ราบลุ่มและอยู่ริมแม่น้ำตาปี ได้จัดเตรียมเรือท้องแบนเตรียมรับสถานการณ์ไว้ล่วงหน้า เนื่องจากหากมีฝนตกหนัก คาดว่าอาจจะมีน้ำไหลจากจ.นครศรีธรรมราช และจ.กระบี่ เข้ามาอาจทำให้น้ำท่วมขังเกิดขึ้นได้ นอกจากนั้น ยังเฝ้าระวังพื้นที่ริมภูเขาในหลายอำเภอรวมจำนวน 149 จุด เพราะกรมทรัพยากรธรณีวิทยาได้ย้ำเตือนให้เฝ้าระวังน้ำป่าไหลหลากและดินริมภูเขาอาจถล่มลงมาได้
149 จุดเสี่ยงดินถล่มซ้ําภายหลังดินเลื่อนไถลจากภูเขาในพื้นที่ใด 
พนมจ.สุราษฎร์ธานี